ΤΟ ΕΛΑΤΟ

**Κεράκια**

**Καμπανούλες**

**Αστεράκια**

**Δωράκια**

**Άστρο**

**Φαναράκια**

**1. ΚΕΡΑΚΙΑ**

Τα Χριστούγεννα και πάλι

τα στολίδια θα στηθούν

και στο πράσινό μας δέντρο

όμορφα θα κρεμαστούν.

**2. ΚΑΜΠΑΝΟΥΛΕΣ**

Τα κλαδιά του θα γενίσω

καμπανούλες χαρωπές

κι ένα μήνυμα θα στείλω

στις ανθρώπινες καρδιές.

Πως γεννήθηκε ο Χριστός μας

ο Σωτήρας και Θεός.

**3. ΑΣΤΕΡΑΚΙΑ**

Και μικρούλια αστεράκια

ασημένια, φωτεινά

μες το φουντωτά κλαδιά μου

θα σκορπούνε ομορφιά.

**4. ΔΩΡΑΚΙΑ**

Και δωράκια θα χαρίσω

σ’ όλα τα φτωχά παιδιά,

να χαρούν με τ’ αγγελούδια

τούτη τη γλυκιά βραδιά.

**5. ΚΕΡΑΚΙΑ**

Σ’ όλους γύρω τους ανθρώπους

να σκορπίζουμε το φως

που έφερε πάνω στη γη μας

ο καλός μας ο Θεός.

**6. ΚΑΜΠΑΝΟΥΛΕΣ**

Γλυκά χτυπούμε απόψε, τι γλυκά,

χαρούμενα οι καμπάνες

και τραγουδούμε δυνατά

με τ’ αγγελούδια «ωσαννά».

**7. ΑΣΤΕΡΑΚΙΑ**

Τ’ ουρανού στόμα θε να γίνουν

τ’ αστεράκια τα μικρά

πως γεννήθηκε ο Χριστός μας

θα σας πούνε με χαρά.

**8. ΔΩΡΑΚΙΑ**

Παιχνιδάκια και καλούδια

και φορέματα ζεστά

πάρτε από τα κλαδιά μου,

αγαπημένα μου παιδιά.

**ΑΣΤΡΟ**

Σαν τους μάγους τώρα ελάτε,

με τ’ αστέρι το λαμπρό

και χαρίστε την καρδιά σας

στο νιογέννητο Χριστό.

**\*9. ΦΑΝΑΡΑΚΙΑ - ΚΕΡΑΚΙΑ**

Φαναράκια για το δρόμο

και κερί στην εκκλησιά

πάρτε, πάρτε, Χριστιανοί μου

και ζήστε Χριστούγεννα.